title: 2012/338/EU: Neuvoston päätös, annettu 23 päivänä huhtikuuta 2012 , Euroopan yhteisöjen ja niiden jäsenvaltioiden sekä Israelin valtion välisestä assosioinnista tehdyn Euro–Välimeri-sopimuksen pöytäkirjojen N:o 1 ja N:o 2 liitteiden muuttamista koskevan Euroopan unionin ja Israelin valtion välisen kirjeenvaihtona tehtävän sopimuksen allekirjoittamisesta unionin puolesta

text:
               27.6.2012

               FI

               Euroopan unionin virallinen lehti

               L 166/1

         NEUVOSTON PÄÄTÖS,
   annettu 23 päivänä huhtikuuta 2012,
   Euroopan yhteisöjen ja niiden jäsenvaltioiden sekä Israelin valtion välisestä assosioinnista tehdyn Euro–Välimeri-sopimuksen pöytäkirjojen N:o 1 ja N:o 2 liitteiden muuttamista koskevan Euroopan unionin ja Israelin valtion välisen kirjeenvaihtona tehtävän sopimuksen allekirjoittamisesta unionin puolesta
   (2012/338/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan yhteisöjen ja niiden jäsenvaltioiden sekä Israelin valtion välisestä assosioinnista tehty Euro-Välimeri-sopimus (1), jäljempänä ’Euro-Välimeri-sopimus’, allekirjoitettiin 20 päivänä marraskuuta 1995.

               (2)

               Neuvosto valtuutti 14 päivänä marraskuuta 2005 komission käymään eräiden Välimeren maiden kanssa neuvotteluja maataloustuotteiden, jalostettujen maataloustuotteiden sekä kalojen ja kalastustuotteiden kaupan vapauttamisen laajentamiseksi. Israelin kanssa käydyt neuvottelut saatiin onnistuneesti päätökseen 18 päivänä heinäkuuta 2008. Neuvottelujen tulokset sisältyvät maataloustuotteita, jalostettuja maataloustuotteita sekä kaloja ja kalastustuotteita koskevia vastavuoroisia vapauttamistoimenpiteitä, Euroopan yhteisöjen ja niiden jäsenvaltioiden sekä Israelin valtion välisestä assosioinnista tehdyn Euro–Välimeri-sopimuksen pöytäkirjojen N:o 1 ja N:o 2 sekä niiden liitteiden korvaamista ja mainitun assosiaatiosopimuksen muuttamista koskevaan Euroopan yhteisön ja Israelin valtion väliseen kirjeenvaihtona tehtyyn sopimukseen (2), jäljempänä ’vuoden 2010 sopimus’, joka tuli voimaan 1 päivänä tammikuuta 2010.

               (3)

               Euroopan komissio ja Israel ovat vuoden 2010 sopimuksen tultua voimaan pitäneet eräitä sen täytäntöönpanoon liittyviä teknisiä kokouksia. Näissä kokouksissa on havaittu, että Euro-Välimerisopimukseen on Euroopan yhteisöjen ja Israelin valtion välisten aiempien, vuosien 2000 ja 2006 välisenä aikana voimaan tulleiden sopimusten sitoumusten noudattamisen varmistamiseksi tarpeen tehdä eräitä teknisiä mukautuksia. Komissio ja Israel saivat 19 päivänä syyskuuta 2011 päätökseen neuvottelut tarvittavista teknisistä mukautuksista, jotka sisältyvät Euroopan yhteisöjen ja niiden jäsenvaltioiden sekä Israelin valtion välisestä assosioinnista tehdyn Euro–Välimeri-sopimuksen pöytäkirjojen N:o 1 ja N:o 2 liitteiden muuttamista koskevaan uuteen Euroopan unionin ja Israelin valtion väliseen kirjeenvaihtona tehtyyn sopimukseen, jäljempänä ’sopimus’.

               (4)

               Sopimus olisi allekirjoitettava unionin puolesta sillä varauksella, että sen tekeminen saatetaan päätökseen,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan yhteisöjen ja niiden jäsenvaltioiden sekä Israelin välisestä assosioinnista tehdyn Euro–Välimeri-sopimuksen pöytäkirjojen N:o 1 ja N:o 2 liitteiden muuttamista koskevan Euroopan unionin ja Israelin valtion välisen kirjeenvaihtona tehtävän sopimuksen allekirjoittaminen unionin puolesta sillä varauksella, että mainitun sopimuksen tekeminen saatetaan päätökseen (3).
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta sillä varauksella, että sen tekeminen saatetaan päätökseen.
   3 artikla
   Tämä päätös tulee voimaan sitä päivää seuraavana päivänä, jona se hyväksytään.

      Tehty Luxemburgissa 23 päivänä huhtikuuta 2012.

            Neuvoston puolesta

            Puheenjohtaja

         C. ASHTON

      (1)  EYVL L 147, 21.6.2000, s. 3.

      (2)  EUVL L 313, 28.11.2009, s. 83.

      (3)  Sopimuksen teksti julkaistaan yhdessä sen tekemistä koskevan päätöksen kanssa.


title: Poliittisten ja turvallisuusasioiden komitean päätös (YUTP) 2016/1194, annettu 12 päivänä heinäkuuta 2016, Rafahin rajanylityspaikkaa varten perustetun Euroopan unionin rajavalvonnan avustusoperaation (EU BAM Rafah) johtajan toimeksiannon jatkamisesta (EU BAM Rafah/1/2016)

text:
               22.7.2016

               FI

               Euroopan unionin virallinen lehti

               L 197/3

         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2016/1194,
   annettu 12 päivänä heinäkuuta 2016,
   Rafahin rajanylityspaikkaa varten perustetun Euroopan unionin rajavalvonnan avustusoperaation (EU BAM Rafah) johtajan toimeksiannon jatkamisesta (EU BAM Rafah/1/2016)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon Euroopan unionin rajavalvonnan avustusoperaation perustamisesta Rafahin rajanylityspaikkaa varten (EU BAM Rafah) 25 päivänä marraskuuta 2005 hyväksytyn neuvoston yhteisen toiminnan 2005/889/YUTP (1) ja erityisesti sen 10 artiklan 1 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Yhteisen toiminnan 2005/889/YUTP 10 artiklan 1 kohdan nojalla poliittisten ja turvallisuusasioiden komitea on valtuutettu tekemään perussopimuksen 38 artiklan mukaisesti Rafahin rajanylityspaikkaa varten perustetun Euroopan unionin rajavalvonnan avustusoperaation (EU BAM Rafah) poliittista valvontaa ja strategista johtoa koskevat asiaankuuluvat päätökset, mukaan lukien päätös operaation johtajan nimittämisestä.

               (2)

               PTK hyväksyi 7 päivänä heinäkuuta 2015 päätöksen EUBAM Rafah/1/2015 (2), jolla Natalina CEA nimitettiin EU BAM Rafah -operaation johtajaksi 1 päivästä heinäkuuta 201530 päivään kesäkuuta 2016.

               (3)

               Neuvosto hyväksyi 7 päivänä heinäkuuta 2016 päätöksen (YUTP) 2016/1107 (3), jolla EU BAM Rafah -operaation toimeksiantoa jatkettiin 1 päivästä heinäkuuta 201630 päivään kesäkuuta 2017.

               (4)

               Unionin ulkoasioiden ja turvallisuuspolitiikan korkea edustaja on ehdottanut, että Natalina CEAn toimeksiantoa EUBAM Rafah -operaation johtajana jatketaan 1 päivästä heinäkuuta 201630 päivään kesäkuuta 2017,

         ON HYVÄKSYNYT TÄMÄN PÄÄTÖKSEN:
   1 artikla
   Jatketaan Natalina CEAn toimeksiantoa EUBAM Rafah -operaation johtajana 1 päivästä heinäkuuta 201630 päivään kesäkuuta 2017.
   2 artikla
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä heinäkuuta 2016.

      Tehty Brysselissä 12 päivänä heinäkuuta 2016.

            Poliittisten ja turvallisuusasioiden komitean puolesta

            Puheenjohtaja

         W. STEVENS

      (1)  EUVL L 327, 14.12.2005, s. 28.

      (2)  Poliittisten ja turvallisuusasioiden komitean päätös (YUTP) 2015/1128, annettu 7 päivänä heinäkuuta 2015, Rafahin rajanylityspaikkaa varten perustetun Euroopan unionin rajavalvonnan avustusoperaation (EU BAM Rafah) johtajan nimittämisestä (EU BAM Rafah/1/2015) (EUVL L 184, 11.7.2015, s. 16).

      (3)  Neuvoston päätös (YUTP) 2016/1107, annettu 7 päivänä heinäkuuta 2016, Euroopan unionin rajavalvonnan avustusoperaation perustamisesta Rafahin rajanylityspaikkaa varten (EU BAM Rafah) hyväksytyn yhteisen toiminnan 2005/889/YUTP muuttamisesta (EUVL L 183, 8.7.2016, s. 64).


title: Euroopan parlamentin päätös (EU) 2017/1692, annettu 27 päivänä huhtikuuta 2017, Euroopan unionin verkko- ja tietoturvaviraston varainhoitovuoden 2015 tilien päättämisestä

text:
               29.9.2017

               FI

               Euroopan unionin virallinen lehti

               L 252/271

         EUROOPAN PARLAMENTIN PÄÄTÖS (EU) 2017/1692,
   annettu 27 päivänä huhtikuuta 2017,
   Euroopan unionin verkko- ja tietoturvaviraston varainhoitovuoden 2015 tilien päättämisestä
   EUROOPAN PARLAMENTTI, joka

               —

               ottaa huomioon Euroopan unionin verkko- ja tietoturvaviraston lopullisen tilinpäätöksen varainhoitovuodelta 2015,

               —

               ottaa huomioon tilintarkastustuomioistuimen kertomuksen Euroopan unionin verkko- ja tietoturvaviraston tilinpäätöksestä varainhoitovuodelta 2015 sekä viraston vastaukset (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2015 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 21. helmikuuta 2017 antaman suosituksen varainhoitovuoden 2015 talousarvion toteuttamista koskevan vastuuvapauden myöntämisestä keskukselle (05873/2017 – C8-0062/2017),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan unionin verkko- ja tietoturvavirastosta (ENISA) ja asetuksen (EY) N:o 460/2004 kumoamisesta 21. toukokuuta 2013 annetun Euroopan parlamentin ja neuvoston asetuksen (EU) N:o 526/2013 (4) ja erityisesti sen 21 artiklan,

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (5) ja erityisesti sen 108 artiklan,

               —

               ottaa huomioon työjärjestyksen 94 artiklan ja liitteen IV,

               —

               ottaa huomioon talousarvion valvontavaliokunnan mietinnön (A8-0115/2017),

               1.

               hyväksyy Euroopan unionin verkko- ja tietoturvaviraston varainhoitovuoden 2015 tilien päättämisen;

               2.

               kehottaa puhemiestä välittämään tämän päätöksen Euroopan unionin verkko- ja tietoturvaviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Antonio TAJANI

            Pääsihteeri

         Klaus WELLE

      (1)  EUVL C 449, 1.12.2016, s. 138.

      (2)  Ks. alaviite 1.

      (3)  EUVL L 298, 26.10.2012, s. 1.

      (4)  EUVL L 165, 18.6.2013, s. 41.

      (5)  EUVL L 328, 7.12.2013, s. 42.


Avis juridique important

|

32001D0886

2001/886/YOS: Neuvoston päätös, tehty 6 päivänä joulukuuta 2001, toisen sukupolven Schengenin tietojärjestelmän (SIS II) kehittämisestä

Virallinen lehti nro L 328 , 13/12/2001 s. 0001 - 0003

Neuvoston päätös,tehty 6 päivänä joulukuuta 2001,toisen sukupolven Schengenin tietojärjestelmän (SIS II) kehittämisestä(2001/886/YOS)EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen 30 artiklan 1 kohdan a ja b alakohdan, 31 artiklan a ja b alakohdan sekä 34 artiklan 2 kohdan c alakohdan,ottaa huomioon Belgian kuningaskunnan ja Ruotsin kuningaskunnan aloitteen(1),ottaa huomioon Euroopan parlamentin lausunnon(2),sekä katsoo seuraavaa:(1) Schengenin tietojärjestelmä, joka on perustettu tarkastusten asteittaisesta lakkauttamisesta yhteisillä rajoilla 14 päivänä kesäkuuta 1985 tehdyn Schengenin sopimuksen soveltamisesta vuonna 1990 tehdyn Schengenin yleissopimuksen, jäljempänä "vuoden 1990 Schengenin yleissopimus", IV osaston määräysten mukaisesti, on keskeinen väline osaksi Euroopan unionia sisällytetyn Schengenin säännöstön soveltamisessa.(2) Schengenin tietojärjestelmän kapasiteetti nykymuodossaan riittää palvelemaan korkeintaan 18 osallistujavaltiota. Tietojärjestelmä on tällä hetkellä käytössä 13 jäsenvaltiossa ja kahdessa muussa valtiossa (Islanti ja Norja), ja se aiotaan ottaa lähiaikoina käyttöön Yhdistyneessä kuningaskunnassa ja Irlannissa. Sitä ei kuitenkaan ole rakennettu niin, että se voisi palvella laajentumisen jälkeistä Euroopan unionia, jossa on nykyistä enemmän jäsenvaltioita.(3) Tästä syystä sekä tietotekniikan uusimman kehityksen hyödyntämiseksi ja uusien toimintojen käyttöönoton mahdollistamiseksi on tarpeen kehittää uusi, toisen sukupolven Schengenin tietojärjestelmä (SIS II), kuten jo todetaan SIS-järjestelmän kehittämistä koskevassa toimeenpanevan komitean 7 päivänä lokakuuta 1997 tehdyssä päätöksessä SCH/Com-ex (97) 24(3).(4) SIS II:n kehittämisestä aiheutuvat kulut rahoitetaan Euroopan unionin talousarviosta asiaa koskevien, 29 päivänä toukokuuta 2001 tehtyjen neuvoston päätelmien mukaisesti. Tämä päätös muodostaa yhdessä toisen sukupolven tietojärjestelmän (SIS II) kehittämisestä 6 päivänä joulukuuta 2001 annetun neuvoston asetuksen (EY) N:o 2424/2001(4) kanssa vaadittavan oikeusperustan sille, että unionin talousarvioon voidaan ottaa SIS II:n kehittämiseen tarvittavat määrärahat ja että kyseinen osa talousarviosta voidaan toteuttaa.(5) Oikeusperustaan kuuluu kaksi osaa eli tämä päätös, joka perustuu Euroopan unionista tehdyn sopimuksen 30 artiklan 1 kohdan a ja b alakohtaan sekä 31 artiklan a ja b alakohtaan ja 34 artiklan 2 kohdan c alakohtaan, sekä neuvoston asetus, joka perustuu Euroopan yhteisön perustamissopimuksen 66 artiklaan. Tämä johtuu siitä, että vuoden 1990 Schengenin yleissopimuksen 92 artiklan mukaisesti jäsenvaltioiden nimeämien viranomaisten on päästävä Schengenin tietojärjestelmän kautta automaattisen hakumenettelyn avulla tutustumaan henkilöistä ja omaisuudesta tehtyihin ilmoituksiin suorittaakseen rajatarkastuksia sekä muita poliisi- ja tullitarkastuksia maan rajojen sisäpuolella kansallisen lainsäädännön mukaisesti, sekä viisumien ja oleskelulupien myöntämiseksi sekä ulkomaalaislainsäädäntöön liittyvien, henkilöiden liikkumista koskevien Schengenin säännöstön määräysten soveltamiseksi.(6) Se seikka, että oikeusperusta, jota mahdollisuus rahoittaa SIS II:n kehittäminen unionin talousarviosta edellyttää, muodostuu kahdesta eri säädöksestä, ei vaikuta siihen periaatteeseen, että Schengenin tietojärjestelmä on nyt ja jatkossakin yksi, yhteinen tietojärjestelmäkokonaisuus eikä siihen, että SIS II:ta on kehitettävä tämän mukaisesti.(7) Tämä päätös ei rajoita sitä, että myöhemmin annetaan tarvittavaa lainsäädäntöä, jossa kuvataan yksityiskohtaisesti SIS II:n toiminta ja käyttö, kuten muun muassa järjestelmään tallennettavien tietojen luokittelua koskevat säännöt, tallentamisen tarkoitus ja perusteet tietojen tallentamiselle, Schengenin tietojärjestelmässä olevia tietoja koskevat säännöt, mukaan lukien vastuu niiden oikeellisuudesta, ilmoitusten kestoa koskevat säännöt, ilmoitusten linkittäminen ja ilmoitusten välinen yhteensopivuus, Schengenin tietojärjestelmän tietoihin pääsyä koskevat säännöt sekä henkilötietojen suojaa ja niiden valvontaa koskevat säännöt.(8) Tässä päätöksessä vahvistetaan sen täytäntöönpanon edellyttämien toimenpiteiden toteuttamiseksi menettelyt, jotka vastaavat asetuksen (EY) N:o 2424/2001 vastaavia säännöksiä, sen varmistamiseksi, että SIS II:n kehittämistä varten kokonaisuudessaan on vain yksi täytäntöönpanomenettely.(9) Tämä asetus on sellaisten Schengenin säännöstön määräysten kehittämistä, jotka sisältyvät tietyistä Euroopan unionin neuvoston, Islannin tasavallan ja Norjan kuningaskunnan välillä näiden kahden valtion osallistumisesta Schengenin säännöstön täytäntöönpanoon, soveltamiseen ja kehittämiseen tehdyn sopimuksen yksityiskohtaisista soveltamissäännöistä 17 päivänä toukokuuta 1999 tehdyn neuvoston päätöksen 1999/437/EY(5) 1 artiklan G kohdassa mainittuun alaan sekä Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksistä 29 päivänä toukokuuta 2000 tehdyn neuvoston päätöksen 2000/365/EY(6) 8 artiklan 2 kohdassa mainittuun alaan.(10) On sovittava järjestelystä, jonka mukaisesti Islannin ja Norjan edustajat voivat osallistua työhön komiteoissa, jotka avustavat komissiota tämän käyttäessä täytäntöönpanovaltaansa. Tällaista järjestelyä on suunniteltu edellä mainittuun osallistumista koskevaan sopimukseen liitetyssä yhteisön sekä Islannin ja Norjan välisessä kirjeenvaihdossa.(11) Tämä päätös ei vaikuta niiden järjestelyjen soveltamiseen, jotka koskevat Yhdistyneen kuningaskunnan osallistumista Schengenin säännöstön määräyksiin, ja jotka on vahvistettu neuvoston päätöksellä 2000/365/EY,ON PÄÄTTÄNYT SEURAAVAA:1 artiklaSchengenin tietojärjestelmä, joka on perustettu vuoden 1990 Schengenin yleissopimuksen IV osaston määräysten nojalla, korvataan uudella järjestelmällä eli Schengenin tietojärjestelmä II:lla (SIS II), jonka ansiosta uudet jäsenvaltiot voidaan ottaa mukaan järjestelmään.2 artiklaSIS II on yksi järjestelmäkokonaisuus ja komissio kehittää sen tässä päätöksessä säädettyjen menettelyjen mukaisesti.3 artiklaSIS II:n kehittämiseksi tarvittavista toimenpiteistä päätetään 5 artiklassa tarkoitettua hallintomenettelyä noudattaen, sikäli kuin ne koskevat muita kuin 4 artiklassa lueteltuja asioita.4 artiklaSIS II:n kehittämiseksi tarvittavat, seuraavia asioita koskevat toimenpiteet toteutetaan 6 artiklassa tarkoitettua sääntelymenettelyä noudattaen:a) järjestelmän fyysisen arkkitehtuurin suunnittelu sen tietoliikenneverkko mukaan lukien;b) henkilötietojen suojaan liittyvät tekniset näkökohdat;c) tekniset näkökohdat, joista aiheutuu merkittäviä talousarviovaikutuksia jäsenvaltioille tai huomattavia teknisiä vaikutuksia jäsenvaltioiden kansallisiin järjestelmiin.d) turvallisuusvaatimusten kehittäminen.5 artikla1. Jos tähän artiklaan viitataan, komissiota avustaa hallintokomitea, joka muodostuu jäsenvaltioiden edustajista ja jonka puheenjohtajana on komission edustaja.2. Komitea vahvistaa työjärjestyksensä puheenjohtajan ehdotuksesta Euroopan yhteisöjen virallisessa lehdessä julkaistun työjärjestyksen mallin pohjalta.3. Komission edustaja tekee komitealle ehdotuksen toteutettavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan Euroopan yhteisön perustamissopimuksen 205 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.4. Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle. Tässä tapauksessa komissio voi lykätä päättämiensä toimenpiteiden soveltamista enintään kahden kuukauden ajan ilmoituksen tekopäivästä.5. Neuvosto voi määräenemmistöllä päättää asiasta toisin 4 kohdassa tarkoitetun määräajan kuluessa.6 artikla1. Jos tähän artiklaan viitataan, komissiota avustaa sääntelykomitea, joka muodostuu jäsenvaltioiden edustajista ja jonka puheenjohtajana on komission edustaja.2. Komitea vahvistaa työjärjestyksensä puheenjohtajan ehdotuksesta Euroopan yhteisöjen virallisessa lehdessä julkaistun työjärjestyksen mallin pohjalta.3. Komission edustaja tekee komitealle ehdotuksen toteutettavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan Euroopan yhteisön perustamissopimuksen 205 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.4. Komissio päättää suunnitelluista toimenpiteistä, jos ne ovat komitean lausunnon mukaiset.5. Jos suunnitellut toimenpiteet eivät ole komitean lausunnon mukaisia tai jos lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä ja ilmoittaa asiasta Euroopan parlamentille. Neuvosto ratkaisee asian määräenemmistöllä.6. Neuvosto voi päättää ehdotuksesta määräenemmistöllä kahden kuukauden kuluessa siitä, kun asia on tullut vireille neuvostossa.Jos neuvosto on tässä määräajassa ilmaissut määräenemmistöllä vastustavansa ehdotusta, komissio tarkastelee sitä uudelleen. Se voi tehdä neuvostolle muutetun ehdotuksen, tehdä ehdotuksensa uudelleen tai antaa säädösehdotuksen.Jos neuvosto ei ole tässä määräajassa antanut ehdotettua täytäntöönpanosäädöstä eikä ilmoittanut vastustavansa ehdotusta täytäntöönpanotoimenpiteiksi, komissio antaa ehdotetun täytäntöönpanosäädöksen.7 artiklaTätä päätöstä noudatetaan sitä päivää seuraavasta päivästä, jona se julkaistaan virallisessa lehdessä.Sen voimassaolo päättyy 31 päivänä joulukuuta 2006.Tehty Brysselissä 6 päivänä joulukuuta 2001.Neuvoston puolestaPuheenjohtajaM. Verwilghen(1) EYVL C 183, 29.6.2001, s. 14.(2) Lausunto annettu 23. lokakuuta 2001 (ei vielä julkaistu virallisessa lehdessä).(3) EYVL L 239, 22.9.2000, s. 442.(4) Ks. tämän virallisen lehden sivu 4.(5) EYVL L 176, 10.7.1999, s. 31.(6) EYVL L 131, 1.6.2000, s. 43.


title: 2010/773/EU: Euroopan keskuspankin päätös, annettu 25 päivänä marraskuuta 2010 , eurosetelien valmistajien laatuakkreditointimenettelystä (EKP/2010/22)

text:
               15.12.2010

               FI

               Euroopan unionin virallinen lehti

               L 330/14

         EUROOPAN KESKUSPANKIN PÄÄTÖS,
   annettu 25 päivänä marraskuuta 2010,
   eurosetelien valmistajien laatuakkreditointimenettelystä
   (EKP/2010/22)
   (2010/773/EU)
   EUROOPAN KESKUSPANKIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 128 artiklan 1 kohdan,
   ottaa huomioon Euroopan keskuspankkijärjestelmän ja Euroopan keskuspankin perussäännön (jäljempänä ‘EKPJ:n perussääntö’) ja erityisesti sen 16 artiklan,
   sekä katsoo seuraavaa:

               (1)

               Euroopan unionin toiminnasta tehdyn sopimuksen 128 artiklan 1 kohdassa ja EKPJ:n perussäännön 16 artiklassa määrätään, että Euroopan keskuspankilla (EKP) on yksinoikeus antaa lupa eurosetelien liikkeeseen laskemiseen unionissa. Tähän sisältyy toimivalta toteuttaa toimenpiteitä, joilla voidaan suojata eurosetelien luotettavuutta maksuvälineenä.

               (2)

               Eurosetelien laadun varmistamiseksi on ensiarvoisen tärkeää, että eurosetelien ja eurosetelien raaka-aineiden valmistamisessa noudatetaan samoja laatuvaatimuksia riippumatta siitä, missä niitä valmistetaan.

               (3)

               Näin ollen olisi otettava käyttöön laatuakkreditointimenettely sen varmistamiseksi, että ainoastaan vähimmäislaatuvaatimukset täyttävät valmistajat saisivat luvan valmistaa euroseteleitä ja eurosetelien raaka-aineita,

         ON HYVÄKSYNYT TÄMÄN PÄÄTÖKSEN:
   I   JAKSO

      YLEISET SÄÄNNÖKSET

   1 artikla
   Määritelmät
   Tässä päätöksessä tarkoitetaan

               a)

               ‘laatuakkreditoinnilla’ EKP:n valmistajalle myöntämää statusta, jonka laajuus määritellään 3 ja 4 artiklassa ja joka vahvistaa valmistajan noudattavan laatuvaatimuksia,

               b)

               ‘eurosetelien valmistustoiminnalla’ eurosetelien tai minkä tahansa eurosetelien raaka-aineen valmistusta,

               c)

               ‘valmistajalla’ yhteisöä joka harjoittaa tai haluaisi harjoittaa eurosetelien valmistustoimintaa,

               d)

               ‘valmistuspaikalla’ mitä tahansa tilaa, jossa valmistaja harjoittaa tai haluaisi harjoittaa eurosetelien valmistustoimintaa,

               e)

               ‘laatuvaatimuksilla’ aineellisia sääntöjä, joita laatuakkreditointia hakevan valmistajan on noudatettava ja jotka EKP vahvistaa erikseen,

               f)

               ‘laadunvarmistusjärjestelyillä’ toimenpiteitä, joihin valmistaja ryhtyy valmistuspaikassa laatuvaatimusten täyttämiseksi,

               g)

               ‘sertifiointiviranomaisella’ riippumatonta sertifiointiviranomaista, joka arvioi valmistajan laadunhallintajärjestelmät ja jolla on oikeus sertifioida valmistajan täyttävän ISO 9001 standardisarjassa vahvistetut vaatimukset,

               h)

               ‘eurosetelien raaka-aineilla’ eurosetelien valmistuksessa käytettävää paperia, mustetta, foliota ja lankaa,

               i)

               ‘suojattavalla euroseteliaineistolla’ ja ‘suojattavalla eurosetelitoiminnalla’ niitä merkityksiä, jotka näille käsitteille on annettu suojattavan euroseteliaineiston valmistajien hyväksymismenettelyistä 15 päivänä toukokuuta 2008 tehdyssä päätöksessä EKP/2008/3 (1),

               j)

               ‘EKP:n pankkipäivällä’ maanantaita, tiistaita, keskiviikkoa, torstaita ja perjantaita, lukuun ottamatta EKP:n yleisiä vapaapäiviä,

               k)

               ‘kansallisella keskuspankilla’ sellaisen jäsenvaltion kansallista keskuspankkia, jonka rahayksikkö on euro,

               l)

               ‘tarkastusta edeltävällä kyselylomakkeella’ lomaketta, jota laaduntarkastusryhmä käyttää kerätessään valmistajalta tietoja valmistuspaikasta sekä laadunvarmistusjärjestelyihin edellisen tarkastuksen jälkeen tehdyistä muutoksista.

         2 artikla
   Yleiset periaatteet
   1.   Ennen kuin valmistaja aloittaa eurosetelien valmistustoiminnan tai jatkaa eurosetelien valmistustoimintaansa, sen on haettava ja saatava EKP:ltä laatuakkreditointi.
   2.   Akkreditoitu valmistaja voi harjoittaa eurosetelien valmistustoimintaa ainoastaan siinä valmistuspaikassa, jota tämän päätöksen mukaan annettu laatuakkreditointi koskee.
   3.   EKP:n soveltamat laatuakkreditoinnin edellytykset ovat vähimmäisvaatimuksia. Valmistajat voivat ottaa käyttöön ja soveltaa tiukempia laatustandardeja; tällaiset standardit on sisällytettävä laatuvaatimuksissa määriteltyyn laatusuunnitelmaan.
   4.   Johtokunta on toimivaltainen tekemään kaikki valmistajan laatuakkreditointia koskevat päätökset; päätöksenteossaan se ottaa huomioon setelikomitean näkemykset ja ilmoittaa päätöksistään EKP:n neuvostolle.
   5.   Valmistaja vastaa kaikista kustannuksista ja menetyksistä, joita valmistajalle aiheutuu tämän päätöksen soveltamisesta.
   6.   Tämän päätöksen säännökset eivät vaikuta ennen tämän päätöksen voimaantuloa annettuihin täysimääräisiin tai väliaikaisiin akkreditointeihin.
   3 artikla
   Täysimääräinen laatuakkreditointi
   1.   Valmistaja voi harjoittaa eurosetelien valmistustoimintaa ainoastaan, jos EKP myöntää sille täysimääräisen laatuakkreditoinnin kyseistä toimintaa varten.
   2.   Valmistajalle voidaan myöntää täysimääräinen laatuakkreditointi tiettyä eurosetelien valmistustoimintaa varten, jos se täyttää kaikki seuraavat edellytykset:

               a)

               valmistaja on osallistunut eurosetelien valmistustoimintaan täysimääräistä laatuakkreditointia koskevaa hakemusta edeltävien 24 kuukauden aikana, taikka sille on 4 artiklan mukaisesti myönnetty väliaikainen laatuakkreditointi ja se on aloittanut eurosetelien valmistustoiminnan 10 artiklan 3 kohdan mukaisesti;

               b)

               valmistaja täyttää laadunhallintajärjestelmiä koskevan ISO 9001 -standardisarjan vaatimukset tietyssä valmistuspaikassa tietyn eurosetelien valmistustoiminnan osalta, ja sertifiointiviranomainen on vahvistanut tämän antamallaan sertifikaatilla;

               c)

               valmistaja täyttää laatuvaatimukset mainitussa valmistuspaikassa ja kyseisen eurosetelien valmistustoiminnan osalta;

               d)

               mikäli valmistaja tuottaa suojattavaa euroseteliaineistoa, sillä on päätöksen EKP/2008/3 mukainen täysimääräinen hyväksyntä mainitussa valmistuspaikassa kyseisen suojattavan eurosetelitoiminnan osalta;

               e)

               mikäli se on setelipaino, sen valmistuspaikka sijaitsee jäsenvaltiossa; ja

               f)

               mikäli se ei ole setelipaino, sen valmistuspaikka sijaitsee jäsenvaltiossa tai Euroopan vapaakauppajärjestön (EFTA) jäsenvaltiossa.

         3.   Johtokunta voi tapauskohtaisesti myöntää poikkeuksia e ja f alakohdassa vahvistetuista sijaintia koskevista vaatimuksista otettuaan huomioon setelikomitean näkemykset. Tällainen päätös on viipymättä annettava tiedoksi EKP:n neuvostolle. Johtokunta noudattaa tässä asiassa EKP:n neuvoston mahdollisesti antamia päätöksiä.
   4.   Valmistajalle myönnetään täysimääräinen laatuakkreditointi 24 kuukaudeksi, ellei 15, 16 tai 17 artiklan nojalla tehdystä päätöksestä muuta johdu. Täysimääräinen laatuakkreditointi voidaan uusia aina 24 kuukauden kuluttua.
   5.   Akkreditoitu valmistaja ei ilman EKP:n etukäteen antamaa kirjallista suostumusta saa ulkoistaa eurosetelien tai eurosetelien raaka-aineiden valmistusta toiselle valmistuspaikalle tai kolmannelle osapuolelle, tytäryhtiöt ja osakkuusyhtiöt mukaan luettuina.
   4 artikla
   Väliaikainen laatuakkreditointi
   1.   Jos valmistaja ei ole 3 artiklan 2 kohdan a alakohdassa tarkoitetulla tavalla osallistunut eurosetelien valmistustoimintaan täysimääräistä laatuakkreditointia koskevaa hakemusta edeltävien 24 kuukauden aikana, sille voidaan myöntää väliaikainen laatuakkreditointi suunniteltua eurosetelien valmistustoimintaa varten.
   2.   Valmistajalle voidaan myöntää väliaikainen laatuakkreditointi suunniteltua eurosetelien valmistustoimintaa varten, mikäli se täyttää kaikki seuraavat edellytykset:

               a)

               valmistaja täyttää laadunhallintajärjestelmiä koskevan ISO 9001-standardisarjan vaatimukset tietyssä valmistuspaikassa suunnitellun eurosetelien valmistustoiminnan osalta, ja sertifiointiviranomainen on vahvistanut tämän antamallaan sertifikaatilla;

               b)

               valmistaja on ottanut käyttöön tarvittavat menettelyt ja infrastruktuurin laatuvaatimusten täyttämiseksi mainitussa valmistuspaikassa kyseisen eurosetelien valmistustoiminnan osalta;

               c)

               mikäli valmistaja aikoo tuottaa suojattavaa euroseteliaineistoa, sillä on päätöksen EKP/2008/3 mukainen täysimääräinen hyväksyntä mainitussa valmistuspaikassa suunnitellun suojattavan eurosetelitoiminnan osalta;

               d)

               mikäli valmistaja on setelipaino, sen valmistuspaikka sijaitsee jäsenvaltiossa; ja

               e)

               mikäli valmistaja ei ole setelipaino, sen valmistuspaikka sijaitsee jäsenvaltiossa tai EFTA:n jäsenvaltiossa.

         3.   Valmistajalle myönnetään väliaikainen laatuakkreditointi vuodeksi, ellei artiklan 15, 16 tai 17 nojalla tehdystä päätöksestä muuta johdu. Jos valmistaja osallistuu tänä aikana eurosetelien valmistustoimintaa koskevaan tarjouskilpailuun tai saa eurosetelien valmistustoimintaa koskevan toimeksiannon, väliaikaisen laatuakkreditoinnin voimassaoloa voidaan tarvittaessa pidentää, kunnes EKP on päättänyt myönnetäänkö valmistajalle täysimääräinen laatuakkreditointi.
   II   JAKSO

      TÄYSIMÄÄRÄISTÄ LAATUAKKREDITOINTIA KOSKEVA MENETTELY

   5 artikla
   Akkreditointimenettelyn aloittamista koskeva pyyntö ja laaduntarkastusryhmän nimittäminen
   1.   Valmistajan, jolla on väliaikainen laatuakkreditointi suunniteltua eurosetelien valmistustoimintaa varten ja joka haluaa harjoittaa tätä toimintaa, tai joka on harjoittanut eurosetelien valmistustoimintaa viimeisten 24 kuukauden aikana ja haluaa jatkaa tämän toiminnan harjoittamista, on esitettävä EKP:lle kirjallinen pyyntö täysimääräistä laatuakkreditointia koskevan menettelyn aloittamisesta. Pyyntöön on sisällytettävä kaikki seuraavat seikat:

               a)

               erittely valmistuspaikasta ja sen sijainnista sekä siitä eurosetelien valmistustoiminnasta, jota varten valmistaja hakee täysimääräistä laatuakkreditointia,

               b)

               harjoitettua eurosetelien valmistustoimintaa koskevat tiedot,

               c)

               jäljennös 3 artiklan 2 kohdan b alakohdassa tarkoitetusta sertifikaatista.

         2.   EKP tutkii täyttääkö valmistaja 1 kohdassa vahvistetut vaatimukset ja ilmoittaa valmistajalle tutkimuksen tuloksista 30 EKP:n pankkipäivän kuluessa akkreditointimenettelyn aloittamista koskevan pyynnön vastaanottamisesta. EKP voi pidentää tätä määräaikaa kerran, pidennyksestä on ilmoitettava valmistajalle kirjallisesti. Tätä tutkimusta tehdessään EKP voi pyytää valmistajalta lisätietoja 1 kohdassa luetelluista vaatimuksista. Jos EKP pyytää lisätietoja, se ilmoittaa valmistajalle tutkimuksen tuloksista 20 EKP:n pankkipäivän kuluessa lisätietojen vastaanottamisesta. EKP voi sopia valmistajan kanssa tässä kohdassa tarkoitettujen määräaikojen pidentämisestä.
   3.   Mikäli tutkimuksen tulos on myönteinen, EKP ilmoittaa valmistajalle valmistajan tiloissa tehtävästä laaduntarkastuksesta. EKP nimittää laaduntarkastusryhmän, johon kuuluu asiantuntijoita EKP:sta ja kansallisista keskuspankeista. Nimitysten yhteydessä vältetään eturistiriitoja. Jos nimityksen jälkeen syntyy eturistiriita, EKP vaihtaa välittömästi kyseisen asiantuntijan asiantuntijaan, jonka jäsenyys ei aiheuta eturistiriitaa.
   4.   EKP hylkää akkreditointimenettelyn aloittamista koskevan pyynnön ja ilmoittaa päätöksestään mahdollisine perusteluineen kirjallisesti valmistajalle, jos

               a)

               valmistaja ei toimita 1 kohdassa vaadittuja tietoja; tai

               b)

               valmistaja ei toimita EKP:n 2 kohdan nojalla pyytämiä lisätietoja kohtuullisessa ajassa, jonka pituudesta EKP ja valmistaja sopivat; tai

               c)

               EKP on peruuttanut valmistajan täysimääräisen laatuakkreditoinnin, eikä peruuttamispäätöksessä määritetty uuden hakemuksen esittämistä koskevan kiellon määräaika ole päättynyt; tai

               d)

               valmistuspaikan sijainti ei täytä 3 artiklan 2 kohdan e tai f alakohdassa vahvistettuja vaatimuksia; tai

               e)

               valmistaja tuottaa suojattavaa euroseteliaineistoa eikä EKP ole myöntänyt 3 artiklan 2 kohdan d alakohdassa tarkoitettua hyväksyntää.

         5.   Jos akkreditoitu valmistaja haluaa uusia laatuakkreditointinsa ja hakee täysimääräistä laatuakkreditointia ennen 7 artiklan 2 kohdan c alakohdan mukaisesti vahvistettua päivämäärää, akkreditointi pysyy voimassa kunnes EKP on tehnyt 7 artiklan 1 kohdassa tarkoitetun päätöksen.
   6 artikla
   Laaduntarkastus
   1.   Laaduntarkastus alkaa valmistajan ja EKP:n sopimana päivänä. Jos valmistaja on setelipaino, laaduntarkastus tehdään eurosetelien valmistuksen aikana.
   2.   EKP toimittaa tarkastusta edeltävän kyselylomakkeen valmistajalle vähintään kaksi viikkoa ennen laaduntarkastusta; valmistaja täyttää kyselylomakkeen ja toimittaa sen EKP:lle vähintään viikkoa ennen tarkastusta.
   3.   Laaduntarkastus tehdään valmistuspaikassa, jota laatuakkreditointihakemus koskee.
   4.   Laaduntarkastusryhmä arvioi, ovatko valmistajan laadunvarmistusjärjestelyt laatuvaatimusten mukaisia. Jos valmistaja ehdottaa parannuksia laatuvaatimusten täyttämiseksi, laatuakkreditointia ei myönnetä ennen kuin tällaiset parannukset on otettu käyttöön. Laaduntarkastusryhmä voi ennen 6 kohdassa tarkoitetun tarkastuskertomusluonnoksen lähettämistä valmistajalle tehdä seurantalaaduntarkastuksen selvittääkseen, ovatko laadunvarmistusjärjestelyt laatuvaatimuksen mukaisia parannusten käyttöönoton seurauksena.
   5.   Saatuaan päätökseen laaduntarkastuksen ja mahdollisen seurantalaaduntarkastuksen ja ennen valmistuspaikasta poistumistaan laaduntarkastusryhmä esittää toteamuksensa alustavassa yhteenvedossa, laatuvaatimusten noudattamatta jättämiset ja valmistajan ehdottamat parannukset mukaan luettuina, jonka laaduntarkastusryhmä ja valmistaja allekirjoittavat.
   6.   Laaduntarkastusryhmä laatii alustavan yhteenvedon pohjalta tarkastuskertomusluonnoksen. Kertomuksessa esitetään yksityiskohtaisesti erityisesti seuraavat seikat:

               a)

               valmistuspaikassa jo käytössä olevat laatuvaatimusten mukaiset laadunvarmistusjärjestelyt;

               b)

               kaikki laaduntarkastusryhmän toteamat tapaukset, joissa laatuvaatimuksia ei ole noudatettu;

               c)

               kaikki toimenpiteet, joita valmistaja on toteuttanut laaduntarkastuksen aikana;

               d)

               kaikki valmistajan ehdottamat parannukset ja, jos seurantalaaduntarkastus tehdään, laaduntarkastusryhmän arviointi siitä, onko parannukset toteutettu;

               e)

               laaduntarkastusryhmän arviointi siitä, tulisiko täysimääräinen laatuakkreditointi myöntää.

         7.   Tarkastuskertomusluonnos toimitetaan valmistajalle 30 EKP:n pankkipäivän kuluessa laaduntarkastuksen tai mahdollisen seurantalaaduntarkastuksen päättymisestä. Valmistaja voi 30 EKP:n pankkipäivän kuluessa laaduntarkastuskertomusluonnoksen vastaanottamisesta esittää sitä koskevat huomautuksensa. EKP viimeistelee laaduntarkastuskertomusluonnoksen ja ottaa valmistajan huomautukset huomioon ennen kuin se tekee päätöksen 7 artiklan nojalla. EKP voi sopia valmistajan kanssa tässä kohdassa tarkoitettujen määräaikojen pidentämisestä.
   8.   Sen estämättä mitä tässä artiklassa säädetään, EKP voi sellaisen laatuongelman ilmetessä, joka vaikuttaa eurosetelien tai eurosetelien raaka-aineiden laatuun, tehdä tarvittaessa laaduntarkastuksia asian selvittämiseksi. Näissä tapauksissa 5–7 artiklaa sovelletaan vastaavasti.
   7 artikla
   Täysimääräistä laatuakkreditointia koskeva päätös
   1.   EKP ilmoittaa valmistajalle kirjallisesti päätöksestään, jonka se tekee valmistajan esittämän täysimääräistä latuakkreditointia koskevan hakemuksen johdosta, 30 EKP:n pankkipäivän kuluessa siitä, kun se on vastaanottanut valmistajan huomautukset laaduntarkastuskertomusluonnoksesta tai kun tällaisten huomautusten esittämiselle asetettu määräaika on päättynyt.
   2.   Jos päätös on myönteinen, EKP antaa valmistajalle täysimääräisen laatuakkreditoinnin. Päätöksessä yksilöidään selkeästi:

               a)

               Valmistaja;

               b)

               eurosetelien valmistustoiminta ja valmistuspaikka, joita täysimääräinen laatuakkreditointi koskee;

               c)

               täyden laatuakkreditoinnin voimassaolon päättymispäivä;

               d)

               a–c alakohtaan liittyvät mahdolliset erityisehdot.

         Päätöksen on perustuttava päätöksen liitteenä olevassa lopullisessa tarkastuskertomuksessa esitettyihin tietoihin.
   3.   Jos täysimääräistä laatuakkreditointia ei myönnetä valmistajalle, EKP erittelee päätöksen perustelut ja valmistaja voi panna vireille 18 artiklassa tarkoitetun oikaisumenettelyn.
   III   JAKSO

      VÄLIAIKAISTA LAATUAKKREDITOINTIA KOSKEVA MENETTELY

   8 artikla
   Akkreditointimenettelyn aloittamista koskeva pyyntö ja esitarkastusryhmän nimittäminen
   1.   Jos valmistaja

               i)

               ei ole harjoittanut eurosetelien valmistustoimintaa väliaikaista laatuakkreditointia koskevaa hakemusta edeltävien 24 kuukauden aikana; tai

               ii)

               ei ole harjoittanut mitään eurosetelien valmistustoimintaa, mutta kansallinen keskuspankki tai setelipaino on pyytänyt sitä aloittamaan eurosetelien valmistustoiminnan,

         sen on esitettävä EKP:lle kirjallisesti pyyntö väliaikaista laatuakkreditointia koskevan menettelyn aloittamiseksi.
   Pyyntöön on sisällytettävä

               a)

               erittely valmistuspaikasta ja sen sijainnista sekä siitä eurosetelien valmistustoiminnasta, jota varten valmistaja hakee väliaikaista laatuakkreditointia;

               b)

               harjoitettavaa eurosetelien valmistustoimintaa koskevat tiedot;

               c)

               jäljennös 4 artiklan 2 kohdan a alakohdassa tarkoitetusta sertifikaatista.

         2.   Valmistaja, jonka väliaikainen laatuakkreditointi on päättynyt, voi hakea uutta väliaikaista laatuakkreditointia. Sen on EKP:lle osoitetussa kirjallisessa pyynnössä 1 kohdassa vaadittujen tietojen lisäksi täsmennettävä miksi se ei ole 4 artiklan 3 kohdan mukaisesti a) osallistunut eurosetelien valmistustoimintaa koskevaan tarjouskilpailuun tai b) saanut sitä koskevaa toimeksiantoa.
   3.   EKP tutkii täyttääkö valmistaja 1 ja 2 kohdassa vahvistetut vaatimukset ja ilmoittaa valmistajalle tutkimuksen tuloksista 30 EKP:n pankkipäivän kuluessa akkreditointimenettelyn aloittamista koskevan pyynnön vastaanottamisesta. EKP voi pidentää tätä määräaikaa kerran, ja pidennyksestä on ilmoitettava valmistajalle kirjallisesti. EKP voi tehdessään tätä tutkimusta pyytää valmistajalta lisätietoja 1 ja 2 kohdassa luetelluista vaatimuksista. Jos EKP pyytää lisätietoja, se ilmoittaa valmistajalle tutkimuksen tuloksista 20 EKP:n pankkipäivän kuluessa lisätietojen vastaanottamisesta. EKP voi sopia valmistajan kanssa tässä kohdassa tarkoitettujen määräaikojen pidentämisestä.
   4.   Mikäli tutkimuksen tulos on myönteinen, EKP ilmoittaa valmistajalle valmistajan tiloissa tehtävästä esitarkastuksesta. Esitarkastusryhmä nimitetään 5 artiklan 3 kohdan mukaisesti.
   5.   EKP hylkää akkreditointimenettelyn aloittamista koskevan pyynnön ja ilmoittaa päätöksestään mahdollisine perusteluineen kirjallisesti valmistajalle, jos

               a)

               valmistaja ei toimita 1 ja 2 kohdassa vaadittuja tietoja; tai

               b)

               valmistaja ei toimita EKP:n 3 kohdan nojalla pyytämiä lisätietoja kohtuullisessa ajassa, jonka pituudesta EKP ja valmistaja sopivat; tai

               c)

               EKP on peruuttanut valmistajan väliaikaisen tai täysimääräisen laatuakkreditoinnin eikä peruuttamispäätöksessä määritetty uuden hakemuksen esittämistä koskevan kiellon määräaika ole päättynyt; tai

               d)

               valmistuspaikan sijainti ei täytä 4 artiklan 2 kohdan d ja e alakohdassa vahvistettuja vaatimuksia; tai

               e)

               valmistaja aikoo tuottaa suojattavaa euroseteliaineistoa eikä EKP ole myöntänyt 4 artiklan 2 kohdan c alakohdassa tarkoitettua hyväksyntää.

         6.   Jos akkreditoitu valmistaja haluaa uusia laatuakkreditointinsa ja hakee väliaikaista laatuakkreditointia ennen 10 artiklan 2 kohdan c alakohdan mukaisesti vahvistettua päivämäärää, akkreditointi pysyy voimassa kunnes EKP on tehnyt 10 artiklan 1 kohdassa tarkoitetun päätöksen, jollei 2 kohdasta muuta johdu.
   9 artikla
   Esitarkastus
   1.   Esitarkastus alkaa valmistajan ja EKP:n sopimana päivänä.
   2.   Esitarkastus tehdään valmistuspaikassa, jota laatuakkreditointihakemus koskee.
   3.   Esitarkastusryhmä arvioi vastaavatko valmistuspaikassa käytössä olevat laadunvarmistusjärjestelyt laatuvaatimuksia valmistajan aloittaessa eurosetelien valmistustoiminnan.
   4.   Esitarkastusryhmä esittää toteamuksensa luonnoksessa esitarkastuskertomukseksi. Luonnoksessa esitetään yksityiskohtaisesti erityisesti seuraavat seikat:

               a)

               valmistuspaikassa jo käytössä olevat laatuvaatimusten mukaiset laadunvarmistusjärjestelyt;

               b)

               mahdolliset laadunvarmistusjärjestelyt, jotka valmistajan on vielä otettava käyttöön laatuvaatimusten täyttämiseksi;

               c)

               esitarkastusryhmän arviointi siitä, pitäisikö väliaikainen laatuakkreditointi myöntää.

         5.   Luonnos esitarkastuskertomukseksi lähetetään valmistajalle 30 EKP:n pankkipäivän kuluessa esitarkastuksen päättymispäivästä. Valmistaja voi 30 EKP:n pankkipäivän kuluessa luonnoksen vastaanottamisesta esittää sitä koskevat huomautuksensa. EKP viimeistelee luonnoksen ja ottaa valmistajan huomautukset huomioon ennen kuin se tekee päätöksen 10 artiklan nojalla. EKP voi sopia valmistajan kanssa tässä kohdassa tarkoitettujen määräaikojen pidentämisestä.
   10 artikla
   Väliaikaista laatuakkreditointia koskeva päätös
   1.   EKP ilmoittaa valmistajalle kirjallisesti päätöksestään, jonka se tekee valmistajan esittämän, väliaikaista laatuakkreditointia koskevan pyynnön johdosta, 30 EKP:n pankkipäivän kuluessa siitä, kun se on vastaanottanut valmistajan huomautukset luonnoksesta esitarkastuskertomukseksi tai kun tällaisten huomautusten esittämiselle asetettu määräaika on päättynyt.
   2.   Jos päätös on myönteinen, EKP myöntää valmistajalle väliaikaisen laatuakkreditoinnin. EKP:n päätöksessä yksilöidään selkeästi

               a)

               Valmistaja;

               b)

               eurosetelien valmistustoiminta ja valmistuspaikka, joita varten väliaikainen latuakkreditointi on myönnetty;

               c)

               väliaikaisen laatuakkreditoinnin voimassaolon päättymispäivä;

               d)

               a–c alakohtaan liittyvät mahdolliset erityisehdot.

         Päätöksen on perustuttava 9 artiklan 5 kohdassa tarkoitetussa päätöksen liitteenä olevassa lopullisessa esitarkastuskertomuksessa esitettyihin tietoihin.
   3.   Valmistaja, jolle on myönnetty väliaikainen laatuakkreditointi, voi osallistua eurosetelien valmistustoimintaa koskevaan tarjouskilpailuun ja sille voidaan antaa eurosetelien valmistustoimintaa koskeva toimeksianto. Kun valmistaja aloittaa eurosetelien valmistustoiminnan, sen on välittömästi esitettävä EKP:lle pyyntö täysimääräistä laatuakkreditointia koskevan menettelyn aloittamisesta II jakson mukaisesti. Edellä 6 artiklassa tarkoitettu laaduntarkastus alkaa viimeistään 12 kuukauden kuluessa siitä päivästä, jona valmistajalle on myönnetty väliaikainen laatuakkreditointi.
   4.   EKP perustelee päätöksensä olla myöntämättä väliaikaisen laatuakkreditoinnin. Valmistaja voi panna vireille 18 artiklassa tarkoitetun oikaisumenettelyn.
   IV   JAKSO

      JATKUVAT VELVOITTEET

   11 artikla
   Laatuakkreditoinnin saaneiden valmistajien ja EKP:n jatkuvat velvoitteet
   1.   Akkreditoidun valmistajan on kunkin valmistuspaikan osalta toimitettava laadunhallintajärjestelmiään koskeva sertifikaatti aina silloin, kun 3 artiklan 2 kohdan b alakohdassa ja 4 artiklan 2 kohdan a alakohdassa tarkoitettu ensimmäinen sertifikaatti uusitaan.
   2.   Akkreditoidun valmistajan on ilmoitettava EKP:lle kirjallisesti ja viipymättä

               a)

               Valmistajan toiminnan lopettamiseen tai uudelleenjärjestelyyn liittyvien menettelyjen tai vastaavien menettelyjen aloittamisesta; ja

               b)

               selvitysmiehen, toimitusmiehen tai vastaavan henkilön nimittämisestä;

               c)

               aikomuksista ottaa kolmansia osapuolia mukaan eurosetelien valmistustoimintaan; kolmansiksi osapuoliksi katsotaan myös alihankkijat;

               d)

               muutoksista, joita tehdään sen jälkeen kun laatuakkreditointi on annettu ja jotka vaikuttavat tai saattavat vaikuttaa laatuakkreditointiedellytysten täyttymiseen;

               e)

               muutoksista, joita tapahtuu valmistajan määräysvaltasuhteissa omistusrakenteen muutoksen takia tai jostain muusta syystä.

         3.   Akkreditoidun valmistajan on pidettävä laatuvaatimukset salassa.
   4.   EKP ilmoittaa akkreditoiduille valmistajille laatuvaatimusten päivityksistä.
   V   JAKSO

      LAIMINLYÖNNIN SEURAUKSET

   12 artikla
   Päätöksentekomenettely
   1.   Antaessaan 14 artiklassa tarkoitetun huomautuksen tai tehdessään 17 artiklassa tarkoitetun päätöksen EKP:

               a)

               arvioi laiminlyönnin ottaen huomioon (esi)tarkastuskertomuksen; ja

               b)

               ilmoittaa valmistajalle kirjallisesti antamastaan huomautuksesta tai tekemästään päätöksestä 30 EKP:n pankkipäivän kuluessa siitä, kun valmistajan huomautukset (esi)tarkastuskertomusluonnoksesta on saatu, ja yksilöi i) laiminlyönnin; ii) valmistuspaikan ja eurosetelien valmistustoiminnan, joihin huomautus tai päätös liittyy; iii) huomautuksen päivämäärän tai päivämäärän, jona päätös tulee voimaan; ja iv) huomautuksen tai päätöksen perustelut.

         2.   Huomautusten, jotka EKP antaa 14 artiklan nojalla ja päätösten, jotka EKP tekee 17 artiklan nojalla, on oltava asianmukaisessa suhteessa laiminlyönnin vakavuuteen. EKP ilmoittaa kansallisille keskuspankeille ja kaikille valmistajille huomautuksista ja päätöksistä sekä niiden soveltamisalasta ja kestosta. Lisäksi EKP toteaa että kansallisille keskuspankeille annetaan tieto laiminlyöntiin syyllistyneen valmistajan aseman muutoksista.
   13 artikla
   Laiminlyöntitapaukset
   1.   (Esi)tarkastusryhmä luokittelee laatuvaatimusten, muiden laatuakkreditointiedellytysten tai muiden 11 artiklassa täsmennettyjen velvoitteiden laiminlyönnit johonkin 2–5 kohdassa tarkoitetuista luokista.
   2.   Jos (esi)tarkastusryhmä katsoo, että laiminlyönti vaikuttaa välittömästi ja vakavasti eurosetelien tai eurosetelien raaka-aineiden valmistuksen laatuun kyseisen valmistajan osalta, laiminlyönti katsotaan merkittäväksi laiminlyönniksi ja EKP tekee 16 artiklan mukaisen päätöksen.
   3.   Jos (esi)tarkastusryhmä katsoo, että laiminlyönti ei vaikuta välittömästi ja vakavasti eurosetelien tai eurosetelien raaka-aineiden valmistuksen laatuun kyseisen valmistajan osalta, mutta että laiminlyönti saattaa vaikuttaa valmistuksen laatuun välittömästi ja haitallisesti, laiminlyönti katsotaan tavanomaiseksi laiminlyönniksi ja EKP tekee 15 artiklan mukaisen päätöksen.
   4.   Jos (esi)tarkastusryhmä katsoo, että laiminlyönti ei vaikuta välittömästi ja haitallisesti eurosetelien tai eurosetelien raaka-aineiden valmistuksen laatuun kyseisen valmistajan osalta, mutta että se on korjattava ennen seuraavaa laaduntarkastusta, laiminlyönti on mainittava (esi)tarkastuskertomuksessa huomautuksena, ja EKP antaa kirjallisen huomautuksen 14 artiklan mukaisesti.
   5.   Muista kuin 2-4 kohdassa tarkoitetuista laiminlyönneistä on lisättävä maininta (esi)tarkastuskertomukseen, mutta niistä ei seuraa muita 14–17 artiklassa tarkoitettuja toimenpiteitä.
   14 artikla
   Kirjallinen huomautus
   1.   EKP antaa valmistajalle kirjallisen huomautuksen 13 artiklan 4 kohdassa tarkoitetusta laiminlyönnistä, ja huomautus voidaan sisällyttää (esi)tarkastuskertomukseen.
   2.   Kirjallisessa huomautuksessa todetaan, että EKP tekee 15 artiklassa tarkoitetun päätöksen, mikäli laiminlyöntiä ei ole korjattu ennen seuraavaa (esi)tarkastusta.
   15 artikla
   Korjaavat toimenpiteet sekä laatuakkreditoinnin voimassaolon keskeyttäminen uusien tilausten osalta
   Jos 13 artiklan 3 kohdassa tarkoitettu laiminlyönti on todettu, mutta valmistaja saattaa todennäköiseksi, että hän pystyy korjaamaan laiminlyönnin, EKP tekee päätöksen, jossa

               a)

               määritellään määräaika, johon mennessä valmistajan on korjattava laiminlyönti; valmistajaa kuullaan ennen määräajan asettamista;

               b)

               todetaan, että valmistaja ei voi kyseisen eurosetelien valmistustoiminnan osalta ottaa vastaan uusia tilauksia, tarjouskilpailuihin osallistuminen mukaan luettuna, mikäli laiminlyöntiä ei korjata a alakohdassa tarkoitetussa määräajassa.

         16 artikla
   Eurosetelien valmistustoiminnan keskeyttäminen
   1.   Jos kyseessä on 13 artiklan 2 kohdassa tarkoitettu laiminlyönti, (esi)tarkastusryhmä voi esittää EKP:lle kyseisen eurosetelien valmistustoiminnan keskeyttämistä välittömästi ja siihen asti kun laiminlyönti on korjattu. Valmistajan on annettava (esi)tarkastusryhmälle tiedot mistä tahansa muusta valmistajasta, johon keskeytys saattaa vaikuttaa asiakas- tai tavarantoimitussuhteen johdosta.
   2.   (Esi)tarkastusryhmän on mahdollisimman pian sen jälkeen kun keskeyttäminen tulee voimaan 1 kohdan mukaisesti, arvioitava seurantalaaduntarkastuksessa, onko laiminlyönti korjattu. Jos (esi)tarkastusryhmä katsoo, että laiminlyönti on korjattu, EKP päättää keskeytyksen päättymisestä. Jos valmistaja ei korjaa laiminlyöntiä, EKP tekee 17 artiklassa tarkoitetun päätöksen.
   17 artikla
   Laatuakkreditoinnin peruuttaminen
   1.   EKP peruuttaa valmistajan laatuakkreditoinnin, mikäli valmistaja ei pysty korjaamaan 13 artiklan 2 kohdassa tarkoitettua laiminlyöntiä.
   2.   EKP yksilöi peruuttamispäätöksessään päivämäärän, jonka jälkeen valmistaja voi hakea uutta akkreditointia.
   18 artikla
   Oikaisumenettely
   1.   Jos EKP

               a)

               on päätöksessään hylännyt täysimääräistä tai väliaikaista laatuakkreditointia koskevan menettelyn aloittamispyynnön;

               b)

               päätöksessään evännyt täysimääräisen tai väliaikaisen laatuakkreditoinnin;

               c)

               tehnyt 14–17 artiklassa tarkoitetun päätöksen,

         valmistaja voi 30 EKP:n pankkipäivän kuluessa päätöksen tiedoksiannosta esittää EKP:n neuvostolle päätöstä koskevan kirjallisen oikaisuvaatimuksen. Valmistajan on perusteltava oikaisuvaatimuksensa ja sisällytettävä siihen kaikki sitä tukevat tiedot.
   2.   EKP:n neuvosto voi keskeyttää oikaisuvaatimuksen kohteena olevan päätöksen soveltamisen, jos valmistaja sitä nimenomaisesti vaatii ja perustelee vaatimuksensa.
   3.   EKP:n neuvosto tarkastelee päätöstä ja ilmoittaa päätöksestään valmistajalle kirjallisesti kahden kuukauden kuluessa oikaisuvaatimuksen vastaanottamisesta.
   4.   Edellä 1–3 kohdan soveltaminen ei vaikuta Euroopan unionin toiminnasta tehdyn sopimuksen 263 ja 265 artiklaan perustuviin oikeuksiin.
   VI   JAKSO

      LOPPUSÄÄNNÖKSET

   19 artikla
   Laatuakkreditoinneista pidettävä EKP:n rekisteri
   1.   EKP pitää rekisteriä laatuakkreditoinneista, jossa

               a)

               luetellaan valmistajat ja valmistuspaikat, joita varten täysimääräinen tai väliaikainen laatuakkreditointi on myönnetty;

               b)

               yksilöidään kunkin valmistuspaikan osalta mitä eurosetelien valmistustoimintaa laatuakkreditointi koskee;

               c)

               yksilöidään kunkin laatuakkreditoinnin voimassaolon päättymispäivä.

         2.   Jos EKP tekee 16 artiklassa tarkoitetun päätöksen, se merkitsee keskeytyksen keston rekisteriin.
   3.   Jos EKP tekee 17 artiklassa tarkoitetun päätöksen, se poistaa valmistajan nimen rekisteristä.
   4.   EKP antaa kansallisille keskuspankeille ja akkreditoiduille valmistajille luettelon kaikista rekisterissä olevista valmistajista sekä luettelon päivitykset.
   20 artikla
   Voimaantulo
   Tämä päätös tulee voimaan seuraavana päivänä sen jälkeen kun se on julkaistu Euroopan unionin virallisessa lehdessä.

   Sitä sovelletaan 1 päivästä toukokuuta 2011.

      Tehty Frankfurt am Mainissa 25 päivänä marraskuuta 2010.

            EKP:n puheenjohtaja

         Jean-Claude TRICHET

      (1)  EUVL L 140. 30.5.2008, s. 26.


title: 2010/204/: Euroopan parlamentin ja neuvoston päätös, annettu 25 päivänä maaliskuuta 2010 , Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti

text:
               8.4.2010

               FI

               Euroopan unionin virallinen lehti

               L 88/17

         EUROOPAN PARLAMENTIN JA NEUVOSTON PÄÄTÖS,
   annettu 25 päivänä maaliskuuta 2010,
   Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti
   (2010/204/EU)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 28 kohdan,
   ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006 (2) ja erityisesti sen 12 artiklan 3 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan globalisaatiorahasto, jäljempänä ‘EGR’, on perustettu lisätuen tarjoamiseksi irtisanotuille työntekijöille, jotka kärsivät maailmankaupassa tapahtuneiden huomattavien rakenteellisten muutosten seurauksista, ja heidän auttamisekseen työmarkkinoille uudelleen integroitumisessa.

               (2)

               EGR:n toimialaa laajennettiin niin, että 1 päivästä toukokuuta 2009 alkaen toimitettujen hakemusten johdosta tukea voidaan myöntää työntekijöille, jotka on irtisanottu maailmanlaajuisen finanssi- ja talouskriisin seurauksena.

               (3)

               Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa.

               (4)

               Liettua esitti 23 päivänä syyskuuta 2009 hakemuksen EGR:n varojen käyttöönottamiseksi vaateteollisuuden irtisanomisten vuoksi. Koska hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen, komissio ehdottaa, että otetaan käyttöön 523 481 euroa.

               (5)

               Tämän vuoksi EGR:stä olisi otettava käyttöön varoja rahoitustuen antamiseksi Liettuan hakemuksen perusteella,

         OVAT HYVÄKSYNEET TÄMÄN PÄÄTÖKSEN:
   1 artikla
   Euroopan globalisaatiorahastosta (EGR) otetaan käyttöön 523 481 euroa maksusitoumusmäärärahoina ja maksumäärärahoina osana varainhoitovuotta 2010 koskevaa Euroopan unionin yleistä talousarviota.
   2 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 25 päivänä maaliskuuta 2010.

            Euroopan parlamentin puolesta

            Puhemies

         J. BUZEK

            Neuvoston puolesta

            Puheenjohtaja

         D. LÓPEZ GARRIDO

      (1)  EUVL C 139, 14.6.2006, s. 1.

      (2)  EUVL L 406, 30.12.2006, s. 1.


title: 2009/386/EY: Komission päätös, tehty 15 päivänä toukokuuta 2009 , tilinpäätösstandardeja koskevien lausuntojen tarkasteluryhmän perustamisesta tietojen antamiseksi komissiolle EFRAGin (European Financial Reporting Advisory Group) lausuntojen puolueettomuudesta ja tasapuolisuudesta tehdyllä päätöksellä 2006/505/EY perustetun tilinpäätösstandardeja koskevien lausuntojen tarkasteluryhmän kolmen jäsenen nimeämisestä

text:
               16.5.2009

               FI

               Euroopan unionin virallinen lehti

               L 122/45

      KOMISSION PÄÄTÖS,
   tehty 15 päivänä toukokuuta 2009,
   tilinpäätösstandardeja koskevien lausuntojen tarkasteluryhmän perustamisesta tietojen antamiseksi komissiolle EFRAGin (European Financial Reporting Advisory Group) lausuntojen puolueettomuudesta ja tasapuolisuudesta tehdyllä päätöksellä 2006/505/EY perustetun tilinpäätösstandardeja koskevien lausuntojen tarkasteluryhmän kolmen jäsenen nimeämisestä
   (2009/386/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tilinpäätösstandardeja koskevien lausuntojen tarkasteluryhmän perustamisesta tietojen antamiseksi komissiolle EFRAGin (European Financial Reporting Advisory Group) lausuntojen puolueettomuudesta ja tasapuolisuudesta 14 päivänä heinäkuuta 2006 tehdyn komission päätöksen 2006/505/EY (1) ja erityisesti sen 3 artiklan,
   sekä katsoo seuraavaa:

               (1)

               Päätöksen 2006/505/EY 3 artiklan mukaisesti komissio nimittää tilintarkastusstandardeja koskevien lausuntojen tarkasteluryhmään enintään seitsemän jäsentä sellaisten riippumattomien asiantuntijoiden parista, joiden kokemus ja pätevyys tilinpäätöksen ja ennen kaikkea tilinpäätösraportoinnin alalla tunnustetaan yleisesti koko yhteisössä.

               (2)

               Komissio nimitti päätöksellä 2007/73/EY (2) seitsemän jäsentä tilinpäätösstandardeja koskevien lausuntojen tarkasteluryhmään 8 päivästä helmikuuta 2007 alkaen kolmivuotiskaudeksi, joka voidaan uudistaa. Jotta jäsenyydet vaihtuisivat tarkoituksenmukaisesti, ryhmä voi kuitenkin päättää vaihtaa osan jäsenistä kahden tai kolmen jäsenen ryhminä. Ryhmä on päättänyt vaihtaa kolme jäsentä vuonna 2009,

         ON PÄÄTTÄNYT SEURAAVAA:
   1 artikla
   Komissio nimittää tilintarkastusstandardeja koskevien lausuntojen tarkasteluryhmään kolme jäsentä, joiden nimet on lueteltu liitteessä.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 15 päivänä toukokuuta 2009.

            Komission puolesta

         Charlie McCREEVY

            Komission jäsen

      (1)  EUVL L 199, 21.7.2006, s. 33.

      (2)  EUVL L 32, 6.2.2007, s. 181.

      LIITE

         JÄSENLUETTELO

                  Rien VAN HOEPEN

                  Bernard RAFFOURNIER

                  Mari PAANANEN


title: Komission päätös (EU) 2015/2418, annettu 18 päivänä joulukuuta 2015, Euroopan petostentorjuntaviraston (OLAF) perustamisesta tehdyn päätöksen 1999/352/EY, EHTY, Euratom muuttamisesta

text:
               19.12.2015

               FI

               Euroopan unionin virallinen lehti

               L 333/148

         KOMISSION PÄÄTÖS (EU) 2015/2418,
   annettu 18 päivänä joulukuuta 2015,
   Euroopan petostentorjuntaviraston (OLAF) perustamisesta tehdyn päätöksen 1999/352/EY, EHTY, Euratom muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen ja erityisesti sen 249 artiklan,
   ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (1) ja erityisesti sen 65 ja 197 artiklan,
   sekä katsoo seuraavaa:

               (1)

               Asetuksen (EU, Euratom) N:o 966/2012 65 artiklan mukaisesti komissio määrittää henkilöstön, jonka se valtuuttaa hoitamaan tehtäviään, siirrettyjen valtuuksien laajuuden sekä tulojen ja menojen hyväksyjien valtuutukseen liittyvät rajoitukset. Näin tehdessään komission olisi otettava asianmukaisesti huomioon yleinen poliittinen vastuunsa unionin talousarvion hallinnoinnista.

               (2)

               Euroopan parlamentin ja neuvoston asetuksen (EU, Euratom) N:o 883/2013 (2) 15 artiklan 8 kohdan mukaisesti OLAFin olisi edelleen huolehdittava valvontakomitean sihteeristötehtävistä tiiviissä yhteistyössä valvontakomitean kanssa, ja OLAFin pääjohtajan tulisi pysyä virastoon liittyvien kokonaismäärärahojen valtuutettuna tulojen ja menojen hyväksyjänä. OLAFin pääjohtaja voi siirtää edelleen kyseisen toimivallan henkilöstön jäsenille, jotka kuuluvat Euroopan unionin virkamiehiin sovellettavien henkilöstösääntöjen tai unionin muuta henkilöstöä koskevien palvelussuhteen ehtojen soveltamisalaan.

               (3)

               Jotta voidaan varmistaa vaikuttava sisäinen valvontajärjestelmä asetuksen (EU, Euratom) N:o 966/2012 32 artiklan mukaisesti ja estää OLAFin puuttuminen valvontakomitean jäsenten tehtäviin, on tarpeen määritellä tarkoituksenmukainen kehys valvontakomitean jäseniin liittyvien määrärahojen toteuttamiselle. Erityisesti jäseniin liittyvät tulojen ja menojen hyväksyjän toimivaltuudet olisi järjestettävä tavalla, joka ehkäisee puuttumisen niiden toimintaan.

               (4)

               Tätä päätöstä olisi sovellettava 1 päivästä tammikuuta 2016 yhdessä sisäisten sääntöjen uuden liitteen I kanssa. Päätöksen olisi sen vuoksi tultava voimaan mahdollisimman pian.

               (5)

               Sen vuoksi komission päätöstä 1999/352/EY, EHTY, Euratom (3) olisi muutettava,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 1999/352/EY, EHTY, Euratom 6 artiklan 3 kohta seuraavasti:

      ”3.   Valvontakomitean jäseniin liittyvien määrärahojen toteuttamista lukuun ottamatta pääjohtaja toimii valtuutettuna tulojen ja menojen hyväksyjänä Euroopan unionin yleisen talousarvion komissiota koskevaan pääluokkaan liittyvään, virastoa koskevaan liitteeseen otettujen määrärahojen toteuttamisen osalta sekä petostentorjuntaa koskeviin erityisiin budjettikohtiin otettujen määrärahojen osalta, joiden toteuttamiseen hänet valtuutetaan yleisen talousarvion toteuttamista koskevissa sisäisissä säännöissä. Hänellä on oikeus siirtää edelleen toimivaltaansa näiden sisäisten sääntöjen mukaisesti henkilöstön jäsenille, jotka kuuluvat unionin virkamiehiin sovellettavien henkilöstösääntöjen tai muuhun henkilöstöön sovellettavien palvelussuhteen ehtojen soveltamisalaan.”

   2 artikla
   Tämä päätös tulee voimaan ensimmäisenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2016.

      Tehty Brysselissä 18 päivänä joulukuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 298, 26.10.2012, s. 1.

      (2)  Euroopan parlamentin ja neuvoston asetus (EU, Euratom) N:o 883/2013, annettu 11 päivänä syyskuuta 2013, Euroopan petostentorjuntaviraston (OLAF) tutkimuksista sekä Euroopan parlamentin ja neuvoston asetuksen (EY) N:o 1073/1999 ja neuvoston asetuksen (Euratom) N:o 1074/1999 kumoamisesta (EUVL L 248, 18.9.2013, s. 1).

      (3)  Komission päätös 1999/352/EY, EHTY, Euratom, tehty 28 päivänä huhtikuuta 1999, Euroopan petostentorjuntaviraston (OLAF) perustamisesta (EYVL L 136, 31.5.1999, s. 20).


Avis juridique important

|

31996D0219

96/219/EY: Neuvoston päätös, tehty 26 päivänä helmikuuta 1996, Euroopan yhteisön ja Kanadan tieteellistä ja teknologista yhteistyötä koskevan sopimuksen tekemisestä

Virallinen lehti nro L 074 , 22/03/1996 s. 0025 - 0025

NEUVOSTON PÄÄTÖS,tehty 26 päivänä helmikuuta 1996,Euroopan yhteisön ja Kanadan tieteellistä ja teknologista yhteistyötä koskevan sopimuksen tekemisestä (96/219/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 130 m artiklan yhdessä sen 228 artiklan 2 kohdan ensimmäisen virkkeen ja 228 artiklan 3 kohdan ensimmäisen alakohdan kanssa,ottaa huomioon komission ehdotuksen (1),ottaa huomioon Euroopan parlamentin lausunnon (2),sekä katsoo, ettäEuroopan yhteisö ja Kanada toteuttavat erityisiä tieteellisiä tutkimusohjelmia molempia kiinnostavilla aloilla,Euroopan yhteisöjen ja Kanadan välistä kauppaa ja taloudellista yhteistyötä koskevan vuoden 1976 puitesopimuksen (3) yhteydessä saatujen kokemusten perusteella molemmat osapuolet ovat ilmaisseet kiinnostuksensa muodostaa virallisemmat puitteet tieteen ja teknologian alan yhteistyön toteuttamiseksi,neuvosto valtuutti 19 päivänä huhtikuuta 1993 tehdyllä päätöksellä komission neuvottelemaan Euroopan yhteisön ja Kanadan tieteellistä ja teknologista yhteistyötä koskevan sopimuksen,neuvosto valtuutti 15 päivänä kesäkuuta 1995 tehdyllä päätöksellä komission allekirjoittamaan sopimuksen Euroopan yhteisön puolesta,sopimus allekirjoitettiin 17 päivänä kesäkuuta 1995, jaolisi hyväksyttävä Euroopan yhteisön ja Kanadan tieteellistä ja teknologista yhteistyötä koskeva sopimus,ON TEHNYT SEURAAVAN PÄÄTÖKSEN:1 artikla Hyväksytään Euroopan ja Kanadan tieteellistä ja teknologista yhteistyötä koskeva sopimus.Sopimuksen teksti on tämän päätöksen liitteenä.2 artikla Neuvoston puheenjohtaja antaa yhteisön puolesta sopimuksen 12 artiklassa tarkoitetun ilmoituksen.Tehty Brysselissä 26 päivänä helmikuuta 1996.Neuvoston puolestaS. AGNELLIPuheenjohtaja(1) EYVL N:o C 317, 28.11.1995, s. 7(2) EYVL N:o C 17, 22.1.1996(3) EYVL N:o L 260, 24.8.1976, s. 2


Tärkeä oikeudellinen huomautus

|

52007BP0120(01)

1. Euroopan parlamentin päätös 24. huhtikuuta 2007 vastuuvapauden myöntämisestä Euroopan lääkeviraston talousarvion toteuttamisesta varainhoitovuonna 2005 (C6-0394/2006 - 2006/2161(DEC))

Virallinen lehti nro 074 E , 20/03/2008 s. 0227 - 0227

		1.Euroopan parlamentin päätös 24. huhtikuuta 2007 vastuuvapauden myöntämisestä Euroopan lääkeviraston talousarvion toteuttamisesta varainhoitovuonna 2005 (C6-0394/2006 — 2006/2161(DEC))Euroopan parlamentti, joka- ottaa huomioon Euroopan lääkeviraston lopullisen tilinpäätöksen varainhoitovuodelta 2005 [1],- ottaa huomioon tilintarkastustuomioistuimen kertomuksen Euroopan lääkeviraston tilinpäätöksestä varainhoitovuodelta 2005 sekä viraston vastaukset [2],- ottaa huomioon neuvoston 27. helmikuuta 2007 antaman suosituksen (5711/2007 — C6-0080/2007),- ottaa huomioon EY:n perustamissopimuksen ja erityisesti sen 276 artiklan,- ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 [3] ja erityisesti sen 185 artiklan,- ottaa huomioon ihmisille ja eläimille tarkoitettuja lääkkeitä koskevista yhteisön lupa- ja valvontamenettelyistä ja Euroopan lääkeviraston perustamisesta 31. maaliskuuta 2004 annetun Euroopan parlamentin ja neuvoston asetuksen (EY) N:o 726/2004 [4] ja erityisesti sen 68 artiklan,- ottaa huomioon neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 [5] ja erityisesti sen 94 artiklan,- ottaa huomioon työjärjestyksen 71 artiklan ja liitteen V,- ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A6-0099/2007);1. myöntää Euroopan lääkeviraston toimitusjohtajalle vastuuvapauden viraston talousarvion toteuttamisesta varainhoitovuonna 2005;2. esittää huomautuksensa oheisessa päätöslauselmassa;3. kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan lääkeviraston toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).[1] EUVL C 266, 31.10.2006, s. 4.[2] EUVL C 312, 19.12.2006, s. 12.[3] EYVL L 248, 16.9.2002, s. 1, asetus sellaisena kuin se on muutettuna asetuksella (EY, Euratom) N:o 1995/2006 (EUVL L 390, 30.12.2006, s. 1).[4] EUVL L 136, 30.4.2004, s. 1, asetus sellaisena kuin se on muutettuna asetuksella (EY) N:o 1901/2006 (EUVL L 378, 27.12.2006, s. 1).[5] EYVL L 357, 31.12.2002, s. 72.--------------------------------------------------


title: Neuvoston päätös (EU) 2015/2071, annettu 10 päivänä marraskuuta 2015, jäsenvaltioiden valtuuttamisesta ratifioimaan Euroopan unionin edun mukaisesti pakollista työtä koskevan Kansainvälisen työjärjestön vuoden 1930 sopimuksen vuoden 2014 pöytäkirja rikosasioissa tehtävään oikeudelliseen yhteistyöhön liittyviä kysymyksiä koskevien pöytäkirjan 1–4 artiklan osalta

text:
               18.11.2015

               FI

               Euroopan unionin virallinen lehti

               L 301/47

         NEUVOSTON PÄÄTÖS (EU) 2015/2071,
   annettu 10 päivänä marraskuuta 2015,
   jäsenvaltioiden valtuuttamisesta ratifioimaan Euroopan unionin edun mukaisesti pakollista työtä koskevan Kansainvälisen työjärjestön vuoden 1930 sopimuksen vuoden 2014 pöytäkirja rikosasioissa tehtävään oikeudelliseen yhteistyöhön liittyviä kysymyksiä koskevien pöytäkirjan 1–4 artiklan osalta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 82 artiklan 2 kohdan yhdessä sen 218 artiklan 6 kohdan a alakohdan v alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:

               (1)

               Unioni kannustaa sellaisten työtä koskevien kansainvälisten yleissopimusten ratifiointiin, jotka Kansainvälinen työjärjestö, jäljempänä ’ILO’, on luokitellut ajan tasalla oleviksi, sillä näin tuetaan unionin pyrkimyksiä edistää ihmisoikeuksia ja ihmisarvoista työtä kaikille sekä hävittää ihmiskauppa sekä unionissa että sen ulkopuolella. Tässä edistämisessä työelämän perusperiaatteiden ja -oikeuksien suojelu on keskeinen näkökohta.

               (2)

               Pakollista työtä koskeva Kansainvälisen työjärjestön vuoden 1930 sopimus, jota vuoden 2014 pöytäkirja täydentää, on ILO:n keskeinen yleissopimus, joka vaikuttaa työelämän perusnormeja koskeviin sääntöihin.

               (3)

               Niiltä osin kuin ILO:n pakollista työtä koskevan vuoden 1930 sopimuksen vuoden 2014 pöytäkirja, jäljempänä ’pöytäkirja’, koskee Euroopan unionin toiminnasta tehdyn sopimuksen (SEUT), 82 artiklan 2 kohdan soveltamisalaan kuuluvaa rikosten uhrien suojelua, unioni on jo hyväksynyt tämän alan laajalti kattavia yhteisiä sääntöjä, erityisesti Euroopan parlamentin ja neuvoston direktiivillä 2011/36/EU (1) ja Euroopan parlamentin ja neuvoston direktiivillä 2012/29/EU (2). Pöytäkirja voi vaikuttaa näihin yhteisiin sääntöihin.

               (4)

               ILO:n perussäännön yleissopimusten hyväksymistä ja ratifiointia koskevaa 19 artiklan 4 kohtaa sovelletaan myös pöytäkirjoihin, jotka ovat sitovia kansainvälisiä sopimuksia, jotka on ratifioitava ja liitettävä yleissopimuksiin.

               (5)

               Unioni ei voi ratifioida pöytäkirjaa, koska ainoastaan valtiot voivat olla sen osapuolia.

               (6)

               Jäsenvaltiot, jotka toimivat yhdessä unionin etujen mukaisesti, olisi näin ollen valtuutettava ratifioimaan pöytäkirja unionin toimivaltaan kuuluvilta osilta SEUT 82 artiklan 2 kohdan mukaisesti.

               (7)

               Pöytäkirjan 1–4 artikla sisältävät velvoitteita, jotka liittyvät rikosten uhrien suojelua koskevaan unionin lainsäädäntöön. Näin ollen nämä määräykset kuuluvat Euroopan unionin toiminnasta tehdyn sopimuksen kolmannen osan V osaston ja erityisesti sen 82 artiklan 2 kohdan soveltamisalaan.

               (8)

               SEUT 82 artiklan 2 kohta on ainoa oikeusperusta, jolle tämän päätöksen olisi perustuttava. Pöytäkirjassa, ja erityisesti sen 4 artiklassa, käsitellään myös pakkotyön tai pakollisen työn uhrien oleskeluoikeudellista asemaa siltä osin kuin tämä on tarpeen, jotta uhreilla olisi mahdollisuus asianmukaisiin ja tehokkaisiin oikeussuojakeinoihin. Tämä SEUT 79 artiklaan liittyvä tavoite on kuitenkin ainoastaan toissijainen, kun taas SEUT 82 artiklan 2 kohtaan liittyvät tavoitteet on katsottava ensisijaiseksi tarkoitukseksi ja tekijäksi.

               (9)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 1 ja 2 artiklan mukaisesti tämä päätös ei sido Tanskaa eikä sitä sovelleta Tanskaan.

               (10)

               Direktiivi 2011/36/EU direktiivi 2012/29/EU sitovat Yhdistynyttä kuningaskuntaa ja Irlantia, ja ne osallistuvat näin ollen tämän päätöksen hyväksymiseen.

               (11)

               Jäsenvaltiot olisi valtuutettava ratifioimaan pöytäkirja sen 1–4 artiklaan sisältyvän rikosasioissa tehtävän oikeudellisen yhteistyön osalta. Pöytäkirjan niistä osista, jotka kuuluvat unionille annettuun toimivaltaan muutoin kuin liittyen rikosasioissa tehtävään oikeudelliseen yhteistyöhön, hyväksytään päätös samanaikaisesti tämän päätöksen kanssa,

         ON HYVÄKSYNYT TÄMÄN PÄÄTÖKSEN:
   1 artikla
   Jäsenvaltiot valtuutetaan ratifioimaan pakollista työtä koskevan Kansainvälisen työjärjestön vuoden 1930 sopimuksen vuoden 2014 pöytäkirja sen 1–4 artiklaan sisältyviltä, Euroopan unionille SEUT 82 artiklan 2 kohdan nojalla annettuun toimivaltaan kuuluvilta osin.
   2 artikla
   Jäsenvaltioiden olisi toteutettava tarvittavat toimet pöytäkirjan ratifiointikirjojensa tallettamiseksi Kansainvälisen työtoimiston pääjohtajan huostaan mahdollisimman pian ja mielellään ennen 31 päivää joulukuuta 2016.
   3 artikla
   Tämä päätös on osoitettu kaikille jäsenvaltioille.

      Tehty Brysselissä 10 päivänä marraskuuta 2015.

            Neuvoston puolesta

            Puheenjohtaja

         P. GRAMEGNA

      (1)  Euroopan parlamentin ja neuvoston direktiivi 2011/36/EU, annettu 5 päivänä huhtikuuta 2011, ihmiskaupan ehkäisemisestä ja torjumisesta sekä ihmiskaupan uhrien suojelemisesta ja neuvoston puitepäätöksen 2002/629/YOS korvaamisesta (EUVL L 101, 15.4.2011, s. 1).

      (2)  Euroopan parlamentin ja neuvoston direktiivi 2012/29/EU, annettu 25 päivänä lokakuuta 2012, rikoksen uhrien oikeuksia, tukea ja suojelua koskevista vähimmäisvaatimuksista sekä neuvoston puitepäätöksen 2001/220/YOS korvaamisesta (EUVL L 315, 14.11.2012, s. 57).